CELEX: C2007/096/45
Language: da
Date: 2007-04-28 00:00:00
Title: Sag C-276/06: Domstolens kendelse (Femte Afdeling) af 17. april 2007 — Mamate El Youssfi mod Office national des pensions (ONP) (anmodning om præjudiciel afgørelse fra Tribunal du travail de Verviers — Belgien) (Procesreglementets artikel 104, stk. 3, første afsnit — Euro-Middelhavsaftalen EF-Marokko — artikel 65 — princippet om forbud mod forskelsbehandling på området for social sikring — lovgaranteret mindsteindtægt for ældre)

28.4.2007   
            
            
               DA
            
            
               Den Europæiske Unions Tidende
            
            
               C 96/25
            
         Domstolens kendelse (Femte Afdeling) af 17. april 2007 — Mamate El Youssfi mod Office national des pensions (ONP) (anmodning om præjudiciel afgørelse fra Tribunal du travail de Verviers — Belgien)
   (Sag C-276/06) (1)
   
   (Procesreglementets artikel 104, stk. 3, første afsnit - Euro-Middelhavsaftalen EF-Marokko - artikel 65 - princippet om forbud mod forskelsbehandling på området for social sikring - lovgaranteret mindsteindtægt for ældre)
   (2007/C 96/45)
   Processprog: fransk
   Den forelæggende ret
   Tribunal du travail de Verviers
   Parter i hovedsagen
   
      Sagsøger: Mamate El Youssfi
   
      Sagsøgt: Office national des pensions (ONP)
   Sagens genstand
   Anmodning om præjudiciel afgørelse — Tribunal du travail de Verviers — fortolkning af artikel 41 i samarbejdsaftalen mellem Det Europæiske Økonomiske Fællesskab og Kongeriget Marokko, godkendt ved Rådets forordning (EØF) nr. 2211/78 af 26. september 1978 om indgåelse af samarbejdsaftalen mellem Det europæiske økonomiske Fællesskab og kongeriget Marokko (EFT L 264, s. 1), som ændret ved artikel 65 i Euro-Middelhavs-konferencen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (EFT L 70, s. 2), samt fortolkning af Rådets forordning (EF) nr. 859/2003 af 14. maj 2003 om udvidelse af bestemmelserne i forordning (EØF) nr. 1408/71 og forordning (EØF) nr. 574/72 til at omfatte tredjelandsstatsborgere, der ikke allerede er dækket af disse bestemmelser udelukkende på grund af deres nationalitet (EUT L 124, s. 1) og af Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (EUT L 166, s. 1) — princippet om forbud mod forskelsbehandling — marokkansk statsborger, der er bosiddende i Belgien, får afslag på lovgaranteret mindsteydelse til ældre
   Konklusion
   Artikel 65, stk. 1, første afsnit, i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side, undertegnet i Bruxelles den 26. februar 1996 og godkendt på Fællesskabernes vegne ved Rådets og Kommissionens afgørelse 2000/204/EF, EKSF af 24. januar 2000, skal fortolkes således, at den er til hinder for, at en værtsmedlemsstat nægter at tildele en marokkansk statsborger, der er fyldt 65 år, og som lovligt har bopæl i denne medlemsstat, den lovgaranterede mindsteindtægt for ældre, så snart hun er omfattet af anvendelsesområdet for bestemmelsen
   
               —
            
            
               enten på grund af det forhold, at hun selv har haft lønnet beskæftigelse i den pågældende medlemsstat
            
         
               —
            
            
               eller fordi hun er familiemedlem til en marokkansk arbejdstager, som har eller har haft beskæftigelse i denne medlemsstat.
            
         
      (1)  EUT C 224 af 16.9.2006.